armvectores/hy_wikipedia_2023 huggingface dataset:
Նարենդրա Մոդի

Ներենդրա Դամորդաբաս Մոդի (հինդի՝  नरेन्द्र दामोदरदास मोदी, սեպտեմբերի 17, 1950(1950-09-17), Վադնագար, Բոմբեյ, Հնդկաստան), հնդիկ հասարակական, պետական գործիչ։ 2001 թվականի հոկտեմբերի 7-ից ստանձնել է Գուջարաթ նահանգի նահանգապետի պաշտոնը։ Բհարաթիա ջանաթիա կուսակցության ղեկավար։ 2014 թվականի մայիսի 26-ից Հնդկաստանի վարչապետը։


== Կենսագրություն ==


=== Երիտասարդ տարիներ ===
Նարենդրա Դամոդարդաս Մոդին ծնվել է 1950 թվականի սեպտեմբերի 17-ին Վադնագար քաղաքում։ Դամոդարդաս Մուլչանդա Մոդիի և կնոջ՝ Հիրաբենի 6 երեխաներից երրորդն էր։ Վաղ հասկից սկսեց հետաքրքրվել քաղաքականությամբ, ընդգրկվեց Rashtriya Swayamsevak Sangh-ի (Հայրենիքի կամավոր ծառաների միություն) շարքերը։ Ստացել է քաղաքագետի կրթություն։


== Քաղաքական կարիերա ==
1998 թվականին Բհարաթիա ջանաթայի այն ժամանակվա ղեկավար Լալա Կրիշնա Ադվանիի հանձնարարությամբ Գուջարաթ և Հիմաչալ-Պրադեշ նահանգներում ղեկավարեց այդ կուսակցության ընտրարշավը։ 2001 թվականի հոկտեմբերին դարձավ Գուջարաթի գլխավոր նախարարը՝ փոխարինելով թոշակի անցած Կեշուբհայ Փաթելին։ 2007 թվականին վերընտրվեց երրորդ անգամ, իսկ 2012-ին՝ չորրորդ։
Ինչպես Հնդկաստանում, այնպես էլ արտասահմանում Մոդին համարվում է հակասական կերպար։ Սուր քննադատության արժանացան նրա գործողությունները 2002 թվականի Գուջարաթի ջարդերի ժամանակ։ Մասնավորապես, նա մեղադրվում էր մուսուլման հնդիկներին պաշտպանություն չտրամադրելու մեջ։ Չնայած դրան՝ Մոդին Գուջարաթի բնակչության կողմից մեծ աջակցություն ունի։ Նրան է վերագրվում 2000-ական թվականներին նահանգում գրանցված տնտեսական աճը։ Ըստ India Today հայտնի ամսագրի՝ 2006 և 2011 թվականներին Մոդին ճանաչվել է Հնդկաստանի լավագույն գլխավոր նախարար։


== Ծանոթագրություններ ==


== Գրականություն ==
Sardesai, Rajdeep. 2014: The Election that Changed India (2014)
Sridharan, Eswaran. Behind Modi's Victory. Journal of Democracy (2014) 24#4 pp: 20-33. Online Archived 2015-01-12 at the Wayback Machine.
Fernandes Vivian (2014)։ Modi: Leadership, governance and Performance։ Orient Publishing։ ASIN B00JUIMUBA 
Kamath M.V., Randeri Kalindi (2013)։ The Man of the Moment: Narendra Modi։ Vikas։ ISBN 978-9325968387 
Kishwar Madhu Purnima (2014)։ Modi, Muslims and Media: Voices from Narendra Modi's Gujarat։ Manushi Publications։ ISBN 978-81-929352-0-1 
Mahurkar Uday (2014)։ Centrestage: Inside the Narendra Modi Model of Governanace։ Random House India։ ASIN B00JR3PQ64 
Mitta Manoj (2014)։ The Fiction of Fact-Finding: Modi & Godhra։ HarperCollins Publishers India։ ISBN 978-93-5029-187-0 
Nag Kingshuk (2013)։ The NaMo Story – A Political Life։ Roli Books։ ISBN 978-8174369383 
Nussbaum Martha Craven (2008)։ The Clash Within: Democracy, Religious Violence, and India's Future։ Harvard University Press։ ISBN 978-0-674-03059-6 


== Արտաքին հղումներ ==
Պաշտոնական կայք
Վարչապետի պաշտոնական կայքը
Պաշտոնական էջը Բհարաթիա Ջանաթա կուսակցության կայքում Archived 2018-12-22 at the Wayback Machine.
Դավիթ եպիսկոպոսի խաչքար (Մասրուց անապատ)

Դավիթ եպիսկոպոսի խաչքար, որը գտնվում է Հայաստանի Հանրապետության Գեղարքունիքի մարզի Ձորագյուղ գյուղի մեջ՝ Մասրուց անապատում։ Հաշվառված է ՀՀ պատմության և մշակույթի անշարժ հուշարձանների պետական ցանկում (5.60/10.5.56)։


== Տեղադրություն ==
Խաչքարը կանգնեցված է անապատի արևելյան պատի դիմաց, խաչքարերի շարքում։


== Վիմական արձանագրություն ==
Խաչքարը ունի 14 տող վիմական արձանագրություն։

ԱՒԾԵԱԼ ԱՐԵԱՄԲ ՅԻ ՍԲ ԽԱՉՍ ԲԱՐ
ԵԽՕՍ ԴԱՒԻԹ ԵՊԻՍԿՈՊՈՍԻՆ ՀՈԳՒՈՅՆ
ՅԻՇԵ
ՑԷՔ
Ի ՔՍ
ԴԱՒԻԹ
ԵՊԻՍԿՈՊՈՍ
ՈՐ ՍԱՅ
ՆՈՐ
ՈԳԵ
ԱՅ ԶԵ
ԿԵՂԵՑԻՍ
ԹՎ
ՌԿ


== Տես նաև ==
Մասրուց անապատ


== Ծանոթագրություններ ==
Ճաշոց (4695)

Ճաշոց (4695), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4695 թվի տակ։ Ձեռագիրը գրվել է 1421 թվականին Թումայ գրչի կողմից՝ Աղթամարում։ Ծաղկողը ենթադրաբար՝ Թումայ գրիչը։ Ստացողը եղել է Հովհաննեսն։ Գրված է թղթի վրա, որը ունի 41x30 չափս։ Ձեռագիրը կազմված է 468 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 22բ, 146բ, 270ա, 321ա, 462ա և այլուր, հետագայի՝ 465բ (16-րդ դար), 466ա (1714 թթ.):


== Ծանոթագրություններ ==
Ղուբա (քաղաք)

Անվան այլ կիրառումների համար տե՛ս՝ Կուբա (այլ կիրառումներ)Ղուբա (ադրբ.՝ Quba, եբր.-թաթ.՝ Qybə), քաղաք ներկայիս Ադրբեջանական Հանրապետությունում, Ղուբայի շրջանի վարչական կենտրոն։ Գուբան գտնվում է Բաքուից 168 կմ հեռավորության վրա, Մեծ Կովկասի հյուսիս-արևելյան լանջերին, ծովի մակարդակից 600 մետր բարձրության վրա։ Բնակչությունը՝ ▲23 900 մարդ (2012)։


== Պատմություն ==
Քարլ վոն Փրուներ, որը տեղեկատվություն է տալիս Կովկասյան Ալբանիայի մասին նշում է, որ հին աղբյուրներում, հին քաղաքի Ֆիրուզ Ղուբադ քաղաքի վերցվեց անունը  Սասանյան քանոն Կավադ I անունից։ Դերբենտի մոտ գտնվող այս հին քաղաքը, հավանաբար, եղել է ժամանակակից Ղուբայի տարածքում։ 16-րդ դարում Ղուբան մեծ տարածք էր, որը ներառում էր բազմաթիվ գյուղեր։
Մասութ իբն Նամդառ, նշում է Ղավադան գյուղի անունը աղբյուրներում։ Գուցե, այս վայրը հին Կուբայի տարածքն է  ։
XVIII դարի կեսերին ստեղծվեց Ղուբա խանություն։ Դրա կենտրոնը Խուդաթն էր, իսկ հետո `Գուբա։ Ղուբայի խանությունը ամրացվեց Ֆատալի Խանի (1758-1789 թթ.) օրերում։ 1806 թ.-ին Ղուբայի խանությունը միացվել է Ռուսաստանին։ 1840 թվականին Ղուբան, ընդգրկվել է Դերբենտ  նահանգում, իսկ 1860 թվականին, Բաքվի նահանգում։ 1930 թվականին Գուբան դարձավ Ադրբեջանի վարչական շրջաններից մեկը։


== Աշխարհագրություն ==

Ղուբան գտնվում է Մեծ Կովկասի հյուսիս-արևելյան լանջերին։ Հյուսիս-արևելյան մասում կա Գուսարյան դաշտավայր և Սամուր-Դիվիչի դաշտավայր։ Տարածաշրջանում կան Գիզիլկայա (3726 մ), Բաբադաղ (3629 մ), Շախնազար (2874 մ) լեռները։ 


== Կլիմա ==
Ղուբայի կլիման լեռնային է՝ համեմատաբար մեղմ ամառով և ցրտաշունչ ձմեռով։ Կլիման չափավոր է հարթավայրերում և լեռնային շրջաններում, իսկ լեռներում `ցուրտ։ Ձմեռը ձյունառատ է ու ցրտաշունչ և դեկտեմբեր ամսից ձգվում է մինչև մարտը ներառյալ։ Գարունը զով է։ Ամառը տաք է և տևում է հունիսից մինչև սեպտեմբեր։ Օդի նվազագույն ջերմաստիճանը զրոյից իջնում է մինչև -14 °C, Ամռանը ջերմաստիճանը բարձրանում է մինչև 23 ° C: Տարեկան տեղումները միջին հաշվով կազմում են 500-900 մմ։


== Բնակչություն ==
Բնակչության մեծ մասը ադրբեջանցիներն են։ Ապրում են նաև լեզգիներ, հրեաներ, ռուսներ, քրդեր։ 1885 թ. ուներ 13.412: Ըստ 2013 թ. անցկացված մարդահամարի պաշտոնական արդյունքների՝ քաղաքի բնակչության թիվը կազմում է 35220 մարդ։


== Պատկերասրահ ==
Ղուբայի բնույթը
		
		
		
		
		
		
		
		


== Ծանոթագրություններ ==
Չեռնիգովսկոե (Կրասնոդարի երկրամաս)

Չեռնիգովսկոե (ռուս.՝ Черниговское), գյուղ Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսիպ Վիլների եկամտաբեր տուն

Օսիպ Վիլների եկամտաբեր տուն (ռուս.՝ Доходный дом Осипа Вильнера), շենք Մոսկվայում։ Հասցեն՝ Ստարայա Բասմաննայա փողոց, տուն 12, շինություն 1։ Մշակութային ժառանգության հայտնաբերված օբյեկտ է (գրանցման համարը՝ 7734419000)։


== Պատմություն ==
Մինչև 1872 թվականը կալվածքը պատկանել է դեղագործ Ֆ. Ֆ. Շտոկֆիշին, այնուհետև այն ձեռք է բերել Ռաուզերի կաթսայագործարանը։ Գործարանի փակվելուց հետո 1902 թվականին հողամասը գնել է ինժեներ Օսիպ Օսիպովիչ Վիլները՝ եկամտաբեր տուն կառուցելու նպատակով։ Շենքի նախագիծը կատարել է ճարտարապետ Ն. Ի. Ժերիխովը։ Շինարարությունն իրականացվել է 1904 թվականին։
Հինգհարկանի տունը կառուցվել է վիեննական մոդեռնի ոճով։ Գլխավոր ճակատին առանձնանում են երկու էրկերները, որոնք ձգվում են երկրորդից մինչև չորրորդ հարկ։ Էրկերներում բացված են մեծ պատուհաններ, էրկերների ատտիկոսները թաղված են ձեղնահարկում։ Երկրորդ հարկի երկայնքով ձգվում է ցանկապատի նախշազարդ կոփածո մետաղյա ճաղերով պատշգամբը։ Տան մեծաքանակ և բազմազան ծեփածո դեկորը ներառում է մոսկովյան մոդեռնի ճարտարապետների շրջանում ժողովրդականություն վայելող բազմաթիվ տարրեր՝ մի քանի տեսակի կանանց դիմակներ, ճահճային ջրաշուշաններ, շագանակի տերևներ, դափնու ճյուղեր, ռոկայլի շրջանակներ և սոխազգի բույսեր։ Շենքի պատուհանները զարդարված են երեսկալներով, ընդ որում՝ յուրաքանչյուր հարկում դրանք տարբեր են։
Խորհրդային իշխանության տարիներին առաջին հարկում բացվել է մթերային «ֆիննական խանութ», որը կահավորված էր արտասահմանյան սուպերմարկետի սկզբունքով։ 1970-ականներին տանը բնակվել է մարզական մեկնաբան Նիկոլայ Նիկոլաևիչ Օզերովը։ 2008 թվականից տունը պատկանում է «Առաջին բեռնատար ընկերություն» ԲԲԸ-ին։ Տան ներքին դասավորությունը խիստ փոխվել է, սակայն 2009-2010 թվականների վերականգնման ժամանակ ճակատը բերվել է պատմական տեսքի՝ ըստ պահպանված գծագրերի։


== Ծանոթագրություններ ==
Կասանդրա Հարիս

Կասանդրա Հարիս (անգլ.՝ Cassandra Harris), իրական անունն է՝ Սանդրա Կոլլին Ուեթս անգլ.՝ Sandra Colleen Waites, դեկտեմբերի 15, 1948(1948-12-15), Սիդնեյ, Ավստրալիա - դեկտեմբերի 28, 1991(1991-12-28), Լոս Անջելես, Կալիֆոռնիա, ԱՄՆ), ավստրալիացի և ամերիկացի դերասան։


== Կենսագրություն և կարիերա ==
Կասանդրա Հարիսը ծնվել է 1948 թվականի դեկտեմբերի 15-ին Սիդնեյի Նոր Հարավային Ուելս նահանգում, Ավստրալիա։
1961 թվականին, երբ նա 12 տարեկան էր՝ ընդունվում է՝ National Institute of Dramatic Art|National Institute of Dramatic Art|en|National Institute of Dramatic Art, Սանդրա Գլիսոն անունով։
1970-ականների վերջերին նա սկսում է նկարահանվել ֆիլմերում։


== Անձնական կյանք ==
Կասանդրան 1964 թվականին ամուսնացել է Վիլյամ Ֆերթի հետ, հետագայում նրանք բաժանվեցին։
1970-1978 թվականներին Կասանդրան ամուսնացած է եղել պրոդյուսեր՝ Դերմոտ Հարիսի հետ։ Այս ամուսնությունից ունեցել է երկու երեխա՝ աղջիկը՝ Շարլոտ Եմիլի Բրոսնանը և տղան՝ Քրիստոֆեր Բրոսնանը։
1980-1991 թվականները (մինչ մահը) Կասանդրան ամուսնացած է եղել՝ դերասան Պիրսո Բրոսնանի հետ։ Այս ամուսնությունից Հարիսն ունեցել է իր երրորդ երեխային՝ Շոն Բրոսնանին։


== Մահ ==
1987 թվականին պարզ դարձավ որ դերասանուհին հիվանդ է քաղցկեղով։ Չորս տարվա պայքարից հետո՝ 1991 թվականի դեկտեմբերի 28-ին Կասանդրա Հարիսը մահացել է Լոս Անջելեսում (Կալիֆոռնիա նահանգում, ԱՄՆ)։


== Ֆիլմագրություն ==


== Ծանոթագրություններ ==


== Արտաքին հղումներ ==
Կասանդրա Հարիսը Find a Grave կայքում։
Սարանա

Սարանա (ռուս.՝ Сарана), գյուղ Ռուսաստանի Սվերդլովսկի մարզի Կրասնոուֆիմսկի շրջանի կազմում։
Բնակչությունը վերջին գրանցված տվյալներով կազմում էր 2500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վինդսբախ

Վինդսբախ (գերմ.՝ Windsbach), քաղաք Գերմանիայում, Բավարիա երկրամասում։
Ենթարկվում է Միջին ֆրանկոնիա վարչական տարածքին։ Մտնում է Անսբախ շրջանի կազմի մեջ։ Բնակչությունը կազմում է 6039 մարդ (2010 թվականի դեկտեմբերի 31 դրությամբ)։ Զբաղեցնում է 68,7 կմ2։ Պաշտոնական կոդ 09 5 71 226։
Քաղաքը բաժանված է 29 քաղաքային շրջանների։


== Արտաքին հղումներ ==
Պաշտոնական կայք


== Ծանոթագրություններ ==
Բիթլիս (այլ կիրառումներ)

Բիթլիս անունը ունի մի քանի նշանակություն։

Բիթլիս - քաղաք Արևմտյան Հայաստանում։ Տես՝ Բաղեշ
Բիթլիսի վիլայեթ - Օսմանյան կայսրության վարչական միավոր, այսպես կոչված «հայկական վիլայեթներից» մեկը։
Բիթլիս նահանգ - ժամանակակից Թուրքիայի Հանրապետության նահանգներից (իլերից) մեկը։
Օբերհաուզեն (Պայսենբերգ)

Անվան այլ կիրառումների համար տե՛ս՝ Օբերհաուզեն (այլ կիրառումներ) Օբերհաուզեն (գերմ.՝ Oberhausen), կոմունա Գերմանիայի Բավարիա երկրամասում։
Ենթարկվում է Վերին Բավարիա շրջանին։ Գտնվում է Վայլհայմ Շոնգաու շրջանի կազմում։ Բնակչությունը կազմում է 2103 մարդ (ըստ 2010 թվականի դեկտեմբերի 31-ի) ։ Տարածքը կազմում է 14,91 կմ²։ Պաշտոնական կոդ՝ 09 1 90 135։


== Ծանոթագրություններ ==


== Արտաքին հղումներ ==
Պաշտոնական էջ
Կարինիանո

Կարինիանո (իտալերեն՝ Carignano), կոմունա Իտալիայի Պիեմոնտ մարզի Թուրին գավառում։
Բնակչությունը՝ 9.005 մարդ (2008 թվականի տվյալներով)։ Բնակչության խտությունը՝ 180 մարդ/կմ²։ Տարածքը՝ 50 կմ²։ Փոստային ինդեքս՝ 10041։ Հեռախոսային կոդ՝ 011։
Կոմունայի հովանավորն է համարվում Սուրբ Ռեմին։ Տոնը նշվում է սեպտեմբերի վերջին կիրակի օրը։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աշոտ Ղահրամանյան

Աշոտ Սարգսի Ղահրամանյան (ծնվ. 2 հունվարի 1949 թ., գ. Այգեշատ, Հոկտեմբերյանի շրջան), ՀՀ պետական և իրավապահ մարմինների գործիչ, Հայաստանի Հանրապետության Արմավիրի նախկին Archived 2022-02-11 at the Wayback Machine. մարզպետ։


== Կրթություն ==
1967-1972 թթ. - սովորել և ավարտել է ԵՊՀ իրավաբանական ֆակուլտետը՝ իրավագետի որակավորմամբ։


== Աշխատանքային գործունեություն ==
Ծառայել է Խորհրդային բանակում։
1975-1976 թթ. - Էջմիածնի ներքին գործերի բաժնի սոցիալիստական սեփականության հափշտակությունների դեմ պայքարի (ԲԽՍՍ) բաժանմունքի տեսուչ։
1976-1980 թթ. - ՀԽՍՀ Ներքին գործերի մինիստրության սոցիալիստական սեփականության հափշտակությունների դեմ պայքարի (ԲԽՍՍ) վարչության տեսուչ, ապա՝ ավագ տեսուչ։
1980-1986 թթ. - Երևանի ներքին գործերի վարչության սոցիալիստական սեփականության հափշտակությունների դեմ պայքարի (ԲԽՍՍ) բաժնի բաժանմունքի պետ։
1986-1987 թթ. - Երևանի ներքին գործերի վարչության քրեական հետախուզության բաժնի բաժանմունքի պետ։
1987-1990 թթ. - Երևանի 26 կոմիսարների շրջանի ներքին գործերի բաժնի պետի տեղակալ, ապա՝ Արաբկիրի ներքին գործերի բաժնի պետ։
1992-1993 թթ. - ՀՀ ներքին գործերի նախարարության կադրերի վարչության սոցիալ-իրավական բաժնի պետ։
1993-1994 թթ. - Գորիսի ներքին գործերի բաժնի պետ։
1994-1995 թթ. - Մասիսի ներքին գործերի բաժնի պետ։
1995-1996 թթ. - Էջմիածնի ներքին գործերի բաժնի պետ։
1996 թ. - Գյումրիի ներքին գործերի բաժնի պետ։
1996-1999 թթ. - Լոռու ներքին գործերի մարզային վարչության պետ։
1999-2002 թթ. - Երևանի ներքին գործերի քաղաքային վարչության պետ։
2002-2006 թթ. - ՀՀ Ոստիկանության Սյունիքի մարզային վարչության պետ։
2006 թ. դեկտեմբերի 8-ին ՀՀ կառավարության որոշմամբ նշանակվել է Հայաստանի Հանրապետության Արմավիրի մարզպետ։


== Պարգևներ և կոչումներ ==
Ոստիկանության գեներալ-մայոր (2005)։
Անանիա Շիրակացու մեդալ (2014)
Մարտական ծառայության մեդալ։
«Հասարակական կարգի պահպանման» մեդալ (ԽՍՀՄ)։
«ԽՍՀՄ զինված ուժերի 70-ամյակ» հոբելյանական մեդալ։
ՀՀ ՊՆ «Մարշալ Բաղրամյան» մեդալ։
ՀՀ ՊՆ «Գարեգին Նժդեհ» մեդալ։
ՀՀ ՊՆ «Անդրանիկ Օզանյան» մեդալ։
«Արիության համար» մեդալ (ԼՂՀ)։
Երկրապահ կամավորականների միության ոսկե հուշամեդալ։
ՀՀ տարածքային կառավարման նախարարության ոսկե հուշամեդալ։
Բնական և հասարակական գիտությունների Եվրոպական ակադեմիայի ակադեմիկոս։
Եվրոպայում բնական գիտությունների ակադեմիայի պատվավոր անդամ։
«Ֆրիտյոֆ Նանսեն» հուշամեդալ։
«Ռուսաստանի հայերի միություն» համառուսաստանյան կազմակերպության ոսկե հուշամեդալ։
Ոստիկանության և հասարակական անվտանգության միջազգային ասոցացիայի միջազգային կարգի շքանշան և պատվոգիր։


== Ծանոթագրություններ ==
Պեիկսի

Պեիկսի (էստ․՝ Päiksi), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յանով Ստան

Յանով Ստան (ռուս.՝ Янов Стан), գյուղ Ռուսաստանի Կրասնոյարսկի երկրամասի Տրուխանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7340) 1991 UA2

(7340) 1991 UA2, աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 29-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,83145 ա. մ., առավելագույնը մոտենում է 2,7527 ա. մ. հեռավորության վրա և հեռանում 2,9102 ա. մ.։ Արեգակի շուրջ մեկ ամբողջական պտույտ է կատարում 1740,25 երկրային օրվա ընթացքում, իր ուղեծրով շարժվելով միջինում 0,206867 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7340) 1991 UA2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոժետին

Կոժետին (սերբ.՝ Кожетин), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների, գյուղի բնակչությունը կազմում է 907 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Մախնովկա (այլ կիրառումներ)

Մախնովկա, կարող է վերաբերել՝

Մախնովկա - գյուղ, Ուկրաինայի Պոլտավայի մարզի Գլոբինոյի շրջանում
Մախնովկա - գյուղ, Ուկրաինայի Պոլտավայի մարզի Կրեմենչուգի շրջանում
Միխայիլ Զիվ

Միխայիլ Զիվ (ռուս.՝ Михаил Павлович Зив, մայիսի 25, 1921(1921-05-25), Մոսկվա, Խորհրդային Ռուսաստան - մայիսի 30, 1994(1994-05-30), Մոսկվա, Ռուսաստան), խորհրդային կոմպոզիտոր։ 1947 թվականին ավարտել է Մոսկվայի Չայկովսկու անվան պետական կոնսերվատորիան։  
1984-85 թվականներին Սցենարիստների և ռեժիսորների բարձրագույն դասընթացներում դասախոսություն է կարդացել «Երաժշտական կոմպոզիցիա» թեմայով։ 
Աշխատել է գեղարվեստական, մուլտիպլիկացիոն և գիտամատչելի կինոյում։ ՌԽՖՍՀ արվեստի վաստակավոր գործիչ է (1979 թվական)։ 


== Ֆիլմագրություն ==


=== Կոմպոզիտոր ===


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 275. — 816 с. — 3000 экз. — ISBN 5-9265-0319-4


== Արտաքին հղումներ ==
Միխայիլ Զիվ Internet Movie Database կայքում
Միխայիլ Զիվը animator.ru կայքում
Գոբսեկ

Գոբսեկ (ֆր.՝ Gobseck), ֆրանսիացի գրող Օնորե դը Բալզակի պատմվածքը։ Ներառված է հեղինակի «Մարդկային կատակերգություն» երկերի ժողովածուում։ Վեպը գրվել է 1830 թվականին։
Վեպն սկսվում Բալզակի հետևյալ խոսքերով, որն ուղղված է իր նախկին դասընկերոջը՝


== Հերոսներ ==
դերկոմսուհի Գրանլյո
Կամիլ - Գրանլյոյին դուստրը, ով սիրում է Էռնեստին։ Կամիլը 17 տարեկան է։
Էռնեստ դը Ռեստո - Հայր Գորիոյի թոռը։ Ունի քույր, եղբայր։
Դերվիլ - իրավաբան։ Գրանլյոների ընտանիքի ընկերը։ Գոբսեկի մտերիմը։
Ժան-Էսթեր վան Գոբսեկ - ծնվել է 1740 թվականին, Անտվերպենում։ Նրա մայրը հրեուհի է, իսկ հայրը՝ հոլանդացի։


== Ֆիլմագրություն ==
1936 - «Գոբսեկ», ԽՍՀՄ, Ռեժիսոր՝ Կոնստանտին Էգերտ
1987 - «Գոբսեկ», ԽՍՀՄ-Մոլդովական ֆիլմ, Ռեժիսոր՝ Ալեքսանդր Օրլով
1985 - «Գոբսեկ», Չեխոսլովակյան հեռուստահաղորդում


== Գրականություն ==
Բալզակ, Օնորե դը - «Հայր Գորիո։ Գոբսեկ»։ Երևան։ Լույս հրատարակչություն, 1983 թվական, 392 էջ (Դպրոցական գրադարան); Տպագրված է ըստ «Հայպետհրատ» հրատարակչությունում հրատարակված 10 հատորյակի (1956-1957) տեքստի։


== Ծանոթագրություններ ==
Պեդայամյաե

Պեդայամյաե (էստ․՝ Pedajamäe), գյուղ Էստոնիայի Վալգամաա նահանգի Օտեպյաե շրջանում։
2011 թվականի տվյալներով գյուղում բնակվում էր 77 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հնձավար

Հնձավար, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Ճորոխ գետի ձախ ափին։


== Բնակչություն ==
1870-ական թվականներին ուներ 8 տուն հայ բնակիչ։ XX դարի սկզբին արդեն թրքաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ստարոամիրովո

Ստարոամիրովո (ռուս.՝ Староамирово, բաշկիրերեն՝ Иҫке Әмир), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆիանո

Ֆիանո  (իտալ․՝ Fiano), կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 2.558 մարդ (2008 թվականի տվյալներով)։ Բնակչության խտությունը՝ 213 մարդ/կմ²։ Տարածքը՝ 12 կմ²։ Փոստային ինդեքսը՝ 10070։ Հեռախոսային կոդը՝ 011։
Բնակավայրի հովանավորն է համարվում սուրբ Դեսիդերիոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 011 9254302
Էլեկտրոնային հասցե։ info@comune.fiano.to.it
Պաշտոնական կայք։ http://www.comune.fiano.to.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրությքան ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դմիտրովկա (գյուղ, Պերվոմայսկի շրջան, Ղրիմ)

Անվան այլ կիրառումների համար տե՛ս՝ ԴմիտրովկաԴմիտրովկա (ուկրաիներեն՝ Дмитрівка, Ղրիմի թաթարերեն՝ Oy Mamşaq), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Օյ-Մամշակ։
2001 թվականի տվյալներով Դմիտրովկա գյուղում բնակվում էր 258 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յասմինա Հադրա

Յասմինա Հադրա (արաբ․՝ يسمينة خضراء‎‎‎, հունվարի 10, 1955(1955-01-10)[…], Kénadsa, Kénadsa District, Béchar Province, Ալժիր), ալժիրցի գրող, իրական անունը` Մոհամեդ Մուլեսեգուլ (արաբ․՝ محمد مول السهول‎‎ ):


== Կենսագրություն ==
Մոհամեդ Մուլեսեգուլը ծնվել է 1955 թվականի հունվարի 10-ին, ալժիրյան ոչ մեծ Կենադս քաղաքում։ 1997 թվականին նա սկսում է զբաղվել գրական գործունեությամբ` վերցնելով կանացի կեղծանուն, որպեսզի խուսափի ռազմական գրաքննությունից։ Չնայած Ալժիրում բազմաթիվ վեպեր հրապարակելուն` նա իր ինքնությունը ցույց է տվել միայն 2001 թվականին, բանակի ծառայությունից ազատվելուց հետո։ Նա պատրաստվում էր լքել երկիրը և միայնություն գտնել Ֆրանսիայում։ Անանունությունը արժիրյան քաղաքացիական պատերազմի ժամանակ գոյատևելու և գրաքննությունից խուսափելու միակ տարբերակն էր։        
Նրա վեպը, որը պատմում է թալիբների տիրապետության ժամանակաշրջանի Աֆղանստանի մասին, վերնագրված The Swallows of Kabul (Քաբուլի ծիծեռնակները), 2006 թվականին առաջադրվել է Դուբլինյան գրականության միջազգային մրցանակին։ Նույն մրցանակին է առաջադրվել նրա մեկ այլ` The Attack (Հարձակումը) վեպը, 2008 թվականին։ L’Attentat ստեղծագործությունը հաղթել է Prix des libraires մրցանակը 2006 թվականին, այս մրցանակը հանձնվում է Ֆրանսիայի, Բելգիայի, Շվեյցարիայի և Կանադայի հինգ հազար գրախանութների անունից։     
Յասմին Հանդրան դարձել է Փարիզի ալժիրյան մշակութային կենտրոնի տնօրեն 2007 թվականի նոյեմբերին։ Հադրան առաջադրել է իր թեկնածությունը Ալժիրի նախագահական ընտրությունների ժամանակ։


== Մատենագրություն ==
Amen (1984).
Houria (1984).
La Fille du pont (1985).
El Kahira - cellule de la mort (1986).
De l'autre côté de la ville (1988).
Le Privilège du phénix (1989).
Le Dingue au bistouri (1990).
La Foire des enfoirés (1993).
Morituri (1997).
Double Blanc (1997).
L'Automne des chimères (1998).
Les Agneaux du Seigneur (1998).
A quoi rêvent les loups(1999).
L'Ecrivain (2001).
L’imposture des mots (2002).
Les hirondelles de Kaboul (2002).
Cousine К. (2003).
La part du mort (2004).
La rose de Blida (2005).
L'Attentat (2006).
Sirènes de Baghdad (2006).
Ce que le jour doit à la nuit (2008).
La Longue Nuit d'un repenti (2010).
L'Olympe des infortunes (2010).
L'Équation africaine (2011).
Les chants cannibales (2012).
Algérie (2012)(фотоальбом, совместно с фотографом Резой).
Les anges meurent de nos blessures (2013).
Qu'attendent les singes, avril 2014.
La Dernière Nuit du Raïs, Julliard, 2015
Dieu n'habite pas La Havane, Julliard, 2016
Ce que le mirage doit à l'oasis, Yasmina Khadra et Lassaâd Metoui, Flammarion, novembre 2017
Khalil, Éditions Casbah et Julliard, 16 août 2018
L’outrage fait à Sarah Ikker, Éditions Casbah (2 mai 2019), Éditions Julliard (2 mai 2019)


== Ծանոթագրություններ ==


== Արտաքին հղումներ ==
Official website (in French)
Yasmina Khadra: Love and Nostalgia in Times of War Archived 2010-04-13 at the Wayback Machine.
Հոսքային գիծ

Հոսքային գիծ, մշակող մեքենաների կամ աշխատատեղերի համախումբ, որոնք դասավորված են դետալների պատրաստման կամ շինվածքների հավաքման տեխնոլոգիական պրոցեսի ընթացքին համապատասխան։ Հոսքային գծի յուրաքանչյուր մեքենայի կամ աշխատատեղի համար նախատեսվում է մեկ կամ մի քանի գործողություն։ Մետաղամշակման արտադրամասերում հոսքային գիծ մշակող հաստոցների (մեքենաների) մեկ (կամ երկու) շարք է, որոնք իրար հետ կապված են դետալը մեկ գործողությունից մյուսը փոխանցող տրանսպորտային միջոցներով։ Հավաքման տեղամասերում Հոսքային գծի սարքավորումով, հարմարանքներով, գործիքներով, տրանսպորտային միջոցներով հագեցած աշխատատեղերի շարք է՝ հավաքվող շինվածքը (մեքենան) մի դիրքից մյուսը փոխադրելու և շինվածքի հավաքման ժամանակ դետալներով և հանգույցներով անընդմեջ ապահովելու համար։ Հոսքային գծերի բազայի վրա ստեղծված են ավտոմատ գծեր՝ դրանք դետալների բեռնման ու բեռնաթափման մեխանիզմներով, միջհաստոցային տրանսպորտով, կառավարման համակարգով սարքավորելու միջոցով։ Հոսքային գծերը լինում են. անհատական՝ մեկ դետալի մշակման համար, զույգ՝ միաժամանակ երկու դետալի, և խմբային՝ միաժամանակ մի քանի դետալների մշակման կամ որոշակի հաջորդականությամբ նրանց պատրաստման համար։ խոշոր օբյեկտների հոսքային հավաքման դեպքում առանձին հանգույցներն ու դետալները մատուցվում են սահմանված հաջորդականությամբ, իսկ մոնտաժը կատարում են մասնագիտացված խմբերը։
Արևմտյան Տիգրիս

Արևմտյան Տիգրիս, գետ Հայկական լեռնաշխարհում, Տիգրիսի արևմտյան ճյուղը, որ ուղղակի կոչվում է նաև Տիգրիս։ Սկիզբ է առնում Ծովք լճից, մոտ 1155 մ բարձրությունից և իր հերթին կազմվում է երկու ճյուղերից՝ Արզանասու և Զիբենեսու, որոնց միացումից հետո կրում է իր իսկական անունը՝ Տիգրիս։ Մինչև Աղերդ քաղաքի մոտ արևելյան Տիգրիսին միանալը՝ իր մեջ է առնում բազմաթիվ ջրառատ վտակներ։ Սրանցից ամենանշանավորը ձախ կողմից նրա մեջ թափվող Սասունի կամ Բաթմանսու գետն է։


== Ծանոթագրություններ ==
Խորխե Սալամեա

Անվան այլ կիրառումների համար տե՛ս՝ ՍալամեաԽորխե Սալամեա (Jorge Zalamea, մարտի 8, 1905(1905-03-08), Բոգոտա, Կոլումբիա - մայիսի 10, 1969(1969-05-10), Բոգոտա, Կոլումբիա), կոլումբիացի գրող, պետական և հասարակական գործիչ։


== Գործունեություն ==
1930-ական թվականներին վարել է պետական պատասխանատու պաշտոններ, եղել է պառլամենտի պատգամավոր, 1932-1935 թվականներին և 1945 թվականին՝ դիվանագետ։ Հանդես է եկել որպես արձակագիր, բանաստեղծ-թարգմանիչ, դրամատուրգ և գրաքննադատ։ «Նորին գերազանցության կերպարանափոխությունը» (1949, հրատարակվել է 1963 թ.) քաղաքական պամֆլետում և «Մեծն Բուրունդուն Բուրունդան մեռավ» (1952) պոեմ-պամֆլետում ծաղրել է լատինաամերիկյան դիկտատորներին։ 50-60-ական թվականներին եղել է Խաղաղության համաշխարհային խորհրդի անդամ։ ժամանակակից քաղաքականության ու մշակույթի հարցերին նվիրված հոդվածների հեղինակ է։ «Ժողովուրդների միջև խաղաղության ամրապնդման համար» միջազգային լենինյան մրցանակի դափնեկիր (1968 թվական)։


== Ծանոթագրություններ ==
Կրասնայա Լյագա

Կրասնայա Լյագա (ռուս.՝ Красная Ляга), գյուղ Ռուսաստանի Արխանգելսկի մարզի Կարգոպոլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միխայիլ Սեբրյակով

Միխայիլ Վասիլևիչ Սեբրյակով (ռուս.՝ Михаил Васильевич Себряков, 1798, Skurishenskaya, Ուստ-Մեդվեդիցկի օկրուգ, Դոնի զորքի մարզ, Ռուսական կայսրություն - դեկտեմբերի 20, 1882(1882-12-20), Sebrovo, Ուստ-Մեդվեդիցկի օկրուգ, Դոնի զորքի մարզ, Ռուսական կայսրություն), ռուս բանաստեղծ, գիտնական և նկարիչ։


== Կենսագրություն ==
Միխայիլ Վասիլևիչ Սեբրյակովը ծնվել է Սկուրիշենսկոե գյուղում Վասիլև Սեբրյակովի ընտանիքում։ Սովորել է Խարկովի համալսարանի մաթեմատիկայի ֆակուլտետում։ Ծառայել է կազակական գնդի Լեյբ գվարդիայում։ Նրան շնորհվել են հետևյալ կոչումներին`

ուրյադնիկ` 1817, հունվարի 20
կազակական գնդի Լեյբ գվարդիայի յունկեր, 1819, մայիսի 10
ենթայունկեր, 1820, փետրվարի 25
կոռնետ, 1820, մարտի 24
պորուչիկ,  1825, հունիս 18
1825 թվականի օգոստոսի 31-ից մինչև 1826 թվականի ապրիլի 3-ը ծառայել է Տագանրոգում
շտաբս-ռոտմիստր` հրաժարվելով զինվորական ծառայությունից
1827 թվականին թոշակի է անցել շտաբս-ռոտմիստրի կոչումովԱշխատել է որպես զորամիավորման գանձապահ, ռազմական գրասենյակների ասեսոր, Դոնի ազնվականության տարածաշրջանային առաջնորդ։ Սեբրյակովը գյուղարվարձանում ունեցել է մի մեծ պալատ։ Սեբրյակովն ունեցել է ֆիզիկայի և բնական պատմության ուսումնասիրությունների մեծ գրադարան, փոքր աստղադիտարան և օդերևութաբանական կայան։
Մահացել է 1882 թվականի դեկտեմբերի 20-ին։ Թաղված է Սուրբ Միտրոֆանի եկեղեցում։


== Ստեղծագործական ուղի ==
1869 թվականին Միխայիլ Սեբրյակովը հրատարակել է «Երեք արբանյակները» գրքույկը, որտեղ պատկերված են եղել Սատուրն մոլորակի նկարները։ Նա հրատարակել է «Բացիլների մասին» (միաբջիջ ջրիմուռներ) գիրքը։ Հրատարակել է «Խոլորձներ» բանաստեղծությունների ժողովածուն։
Սեբրյակովը հետաքրքրվել է նկարչությամբ, գծանկարչությամբ, ճարտարապետությամբ։ Սեբրովոյում կառուցել է  տնային մատուռ, որը ստեղծվել է Սկուրիշենսկոյ ավանի տաճարի նմանությամբ` փոքր տեսքով` կանգնեցված Սուրբ Միտրոֆանի պատվին։


== Գրականություն ==
Астапенко М. П., Астапенко Г. Д., Астапенко Е. М. Казачья доля — Дон, степь да воля. Ростов н/Д, 2014. с. 303, 320 с.: ил. ISBN 978-5-87259-806-0.


== Ծանոթագրություններ ==


== Արտաքին հղումներ ==
Себряковы  в истории нашего города Михайловка в ХIХ веке.
(6091) Միցուրու

(6091) Միցուրու (անգլ.՝ Mitsuru), աստերոիդ աստերոիդների հիմնական գոտում։ Հայտնաբերվել է 1990 թվականի փետրվարի 28-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,208527 ա. մ., առավելագույնը մոտենում է 1,7147 ա. մ. հեռավորության վրա և հեռանում 2,7023 ա. մ.։ Արեգակի շուրջ մեկ ամբողջական պտույտ է կատարում 1198,82 երկրային օրվա ընթացքում, իր ուղեծրով շարժվելով միջինում 0,300296 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6091) Միցուրու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժերմեն Գրիր

Ժերմեն Գրիր (անգլ.՝ Germaine Greer, հունվարի 29, 1939(1939-01-29), Մելբուռն, Ավստրալիա), անգլիացի գրող, գիտնական և հեռուստահաղորդավար, որը շատերի կողմից համարվում է 20-րդ դարի կարևորագույն ֆեմինիստներից մեկը։ Ծնվել է Ավստրալիայում, սովորել է վանքին կից դպրոցում, 1956 թվականին կրթաթոշակ է ստացել, այնուհետև սովորել Մելբուռնի համալսարանում։
Գրիրը թոշակի անցնելուց հետո Ուորվիքի համալսարանում (Մեծ Բրիտանիա) դարձել է անգլիական գրականության և համեմատական ուսումնասիրությունների պատվավոր պրոֆեսոր, մի քանի հայտնի գրքերի հեղինակ է։ Դրանցից ամենահայտնին «Կին ներքինին» է, որը հրապարակելուց հետո (1970) դարձել է միջազգային բեսթսելլեր՝ Գրիրին հայտնի դարձնելով։
Գրիրի գաղափարները վիճելի են։ Բելինդա Լուսկոմբը «Թայմ» ամսագրի էջերում նրան անվանել է «բացարձակ տրոյական ձի, գեղեցիկ և խելացի, որը կառուցվել է, որպեսզի ներթափանցի հայրապետության անթափանց թվացող միջնաբերդը և ներս թողնի մեզ` հետևակ զորքին»։


== Գրական գործ ==
Գրիրը հարց է բարձրացնում. ի՞նչ են նշանակում սեռերի միջև եղած տարբերությունները և ի՞նչ ազդեցություն են ունենում տարբեր քրոմոսոմները։ Այս հարցը արտացոլվում է ճանաչողական նյարդաբան Կորդելիա Ֆայնի աշխատության մեջ, որը «Մոլորություններ գենդերային հարցերի մասին» գրքում հայտնում է, որ կանանց և տղամարդկան ուղեղների միջև եղած տարբերությունների վերաբերյալ եզրակացությունները վաղաժամ են։
Ժերմեն Գրիրը կազմաքանդում է կանացիության գաղափարը և կանացիության հասկացությունը, պնդելով, որ կանայք իրականացնում են իրենց սեռի դերի մասին տղամարդկային երևակայությունները։ Գիրքը գրվել է նախքան 1975 թվականին գենդերային խտրականության մասին օրենքի ներդրումը, սակայն այսօր էլ արդիական է։
Գրիրի աշխատանքները կենտրոնացել են ոչ միայն ֆեմինիզմի, այլև` շրջակա միջավայրի վրա։ Նա ստեղծել է ավելի քան 20 գիրք, այդ թվում՝ «Ամբողջ կինը» (1999), «Շեքսպիրյան կինը» (2007) աշխատությունները։ Գրիրն զբաղվում էր Ավստրալիայի անձրևային անտառների վերականգնմամբ։ 1989 թվականին Գրիրն աշխատել է Քեմբրիջում` որպես հատուկ դասախոս, բայց ներգրավվել է տրանսգենդեր գործընկերոջ հետ սկանդալի մեջ, որի համար նրան անվանել են «քույր`առանց եղբայրական զգացմունքների»։
Նա նաև որպես վերլուծաբան է աշխատել այնպիսի լրատվամիջոցներում, ինչպիսիք են The Sunday Times, The Guardian, The Daily Telegraph, The Spectator, The Independent և The Oldie պարբերականները։


== Ծանոթագրություններ ==


== Գրականություն ==
The Female Eunuch. London: MacGibbon & Kee. ISBN 0-374-52762-8
Delusions of Gender. W. W. Norton, 30 August 2010. ISBN 0-393-06838-2
Շերբիյան

Շերբիյան, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Գենջ գյուղաքաղաքից 30 կմ հյուսիս՝ Եփրատի աջ վտակներից մեկի վերին հոսանքի շրջանում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Նակուրու

Անվան այլ կիրառումների համար տե՛ս՝ Նակուրու (այլ կիրառումներ)Նակուրու (անգլ.՝ Nakuru), քաղաք, որը գտնվում է Քենիայի հարավարևմտյան հատվածում։


== Նկարագրություն ==
Նախկինում Ռիֆտ-Վալիի գավառի վարչական կենտրոնն էր։ Մեծությամբ Քենիայի չորրորդ քաղաքն է։ Համաձայն 2009 թվականի մարդահամարի՝ Նակուրուի բնակչության թիվը կազմում է 307 990 մարդ։ 


== Աշխարհագրական տեղագրություն ==
Ծովի մակարդակից գտնվում է 1952 մետր բարձրության վրա։ Տեղակայված է Նակուրու լճի ափին՝ Արևելաաֆրիկական բեկվածքի (Ռիֆտ-Վալի) արևելյան մասում։


== Պատմություն ==
Քաղաքը հիմնադրվել է 1904 թվականին։ Գաղութային ժամանակաշրջանում Նակուրուն հիմնականում բնակեցվել է սպիտակամորթներով՝ հաստատվելով այսպես կոչված Ճերմակ բարձրավանդակում (White Highlands)։  Նակուրուն կարևոր երկաթուղային հանգույց է։ Այնտեղով է անցնում Նայրոբին Ուգանդային միացնող երկաթգիծը։ Այժմ Նակուրուն գյուղատնտեսական ընդարձակ շրջանի կենտրոնն է։
Քաղաքի մերձակայքում տեղակայված են Նակուրու Լիճ անունը կրող ազգային զբոսայգին, Մենենգայի հրաբխային խառնարանը և նախնադարյան Հայրաքս Հիլ կեցավայրը։


== Գործընկեր քաղաքներ ==
 Իստ Օրինջ, Նյու Ջերսի, Ամերիկայի Միացյալ Նահանգներ։


== Պատկերասրահ ==

		
		
		
		
		


== Ծանոթագրություններ ==
Ղումլուջա

Ղումլուջա, գյուղ Արևմտյան Հայաստանում, Էրզրումի վիլայեթի Դիադինի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Էնդրյու Ուիգինս

Էնդրյու Քրիստիան Ուիգինս (անգլ.` Andrew Christian Wiggins, ծնվ.` փետրվարի 23, 1995 թ.), կանադացի պրոֆեսիոնալ բասկետբոլիստ։ Ներկա պահին հանդես է գալիս Բասկետբոլի ազգային ասոցիացիայի (NBA) «Գոլդեն Սթյեթ Ուորիորս» ակումբում, որպես թեթև հարձակվող և հարձակվող պաշտպան։
Ծնվել է Տորոնտոյում։ Երկու տարի հաճախել է Վոն (Օնտարիո նահանգ, Կանադա) քաղաքի համանուն ավագ դպրոցը, իսկ այնուհետև տեղափոխվել Հանթինգթոնի նախապատրաստական դպրոց (Արևմտյան Վիրջինիա նահանգ, ԱՄՆ)։ Դպրոցական կարիերայից հետո ընդունել է Կանզասի համալսարանի կրթաթոշակային ծրագիրը և 2013-14 մրցաշրջանն անցկացրել համալսարանի բասկետբոլային թիմում։ Անցկացրած մրցաշրջանից հետո Ուիգինսի միջին ցուցանիշներն էին 17,1 միավոր (մ/խ), 5,9 անդրադարձ (ա/խ), ինչպես նաև երեքմիավորանոց նետումների 34,1% արդյունավետություն։ 2013 թվականին համարվել է համալսարանային առաջնությունում հանդես եկող լավագույն սիրողական բասկետբոլիստը։
Ընտրվել է NBA-ի 2014 թվականի դրաֆթի առաջին ընտրությամբ՝ դառնալով երկրորդ անընդմեջ կանադացին, ով ընտրվում է դրաֆթի 1-ին համարով։ 2014 թվականի օգոստոսի 23-ին «Կլիվլենդ Կավալիերսի», «Մինեսոտա Թիմբերվուլվզի» և «Ֆիլադելֆիա Սևնթի Սիքսերսի» միջև տեղի ունեցած եռակողմ փոխանակման շրջանակներում Ուիգինսը և թիմակից Էնթոնի Բենեթը, «Ֆիլադելֆիայի» բասկետբոլիստ Թադեուս Յանգի հետ տեղ են գտնում «Մինեսոտայում», Քևին Լավը տեղը է գտնում «Կլիվլենդում», իսկ «Ֆիլադելֆիան» իր հերթին ձեռք է բերում Ալեքսեյ Շվեդին, Լյուկ Ռիչարդ Մ՛Բահ ա Մուտեին և հաջորդ տարվա դարֆթի առաջին ռաունդի ընտրության իրավունք։ ABA-ի և NBA-ի միավորումից ի վեր Ուիգինսը Քրիս Ուեբերից հետո դառնում է երկրորդ բասկետբոլիստը, ով ընտրվելով դրաֆթի առաջին ընտրությամբ և ընդհանրապես հանդիպում չանցկացնելով ընտրող թիմի կազմում տեղափոխվում է մեկ այլ թիմ։
Մասնակցել է նաև ՖԻԲԱ-ի մինչև 17 (2010) և մինչև 18 (2012) տարեկանների աշխարհի առաջնություններին՝ ներկայացնելով Կանադայի երիտասարդական հավաքականը և յուրաքանչյուր առաջնության ժամանակ նվաճելով բրոնզե մեդալ։ 2010 թվականի առաջնության ժամանակ թիմակցել է նախորդ տարվա դրավթի առաջին ընտրություն Էնթոնի Բենեթի հետ։


== Ծանոթագրություններ ==


== Արտաքին հղումներ ==
Էջը Կանզասի համալսարանի սպորտային կայքում
Անձնական էջը Թվիթեր կայքում
Enemy (երգ, Imagine Dragons և J.I.D)

«Enemy», ամերիկյան Imagine Dragons ռոք խմբի և ամերիկացի ռեփեր J. I. D-ի երգը, որը թողարկվել է Interscope Records, Kidinakorner լեյբլներում 2021 թվականի հոկտեմբերի 28-ին, որպես «Արքեյն» անիմացիոն սերիալի սաունդթրեք և Imagine Dragons-ի «Mercury — Act 1» հինգերորդ ստուդիական ալբոմի սինգլ։ Գրվել է նրա կատարողների և Mattman & Robin դուետի կողմից։


== Պատմություն ==
«Enemy»-ն գրվել է «Արքեյն» անիմացիոն սերիալի համար, որը թողարկվել է Netflix-ում՝ League Of Legends խաղի մոտիվներով։ Ավելի վաղ Imagine Dragons խումբը ձայնագրել է «Warriors» երգը 2014 թվականի League Of Legends աշխարհի առաջնության համար։
Imagine Dragons խմբի վոկալիստ Դեն Ռեյնոլդսը մամուլի հաղորդագրության մեջ պատմել է. «Enemy»-ն ներքին հակամարտության հաշտեցումն է աշխարհում, որտեղ անհնար է թվում նույնիսկ ինքն իրեն վստահել։ «Արքեյն»-ում կյանքը երկու քույրերին տարբեր ճանապարհներով է տանում և տարաձայնություններ են առաջանում նրանց միջև, որոնք սպառնում են մաս-մաս անել ամբողջ քաղաք։ Ինչպես և սերիալը, երգը պետք է միաժամանակ լինի անձնական և հասարակության քննադատությունը, որը, կարծես, մտադիր է տարաձայնություններ ստեղծել»։


== Երաժշտական տեսահոլովակ ==
Անիմացված երաժշտական տեսահոլովակը թողարկվել է 2021 թվականի հոկտեմբերի 28-ին (պրոդյուսերներ՝ Riot Games և Fortich Productions)։ Այն ներկայացնում է սերիալի հերոս Ջինքսի մանկության պատմությունը։


== Հիթ-շքերթներ ==


== Հավաստագրում ==


== Թողարկման պատմություն ==


== Ծանոթագրություններ ==
Հովհաննես (ճարտարապետ)

Հովհաննես, հայ ճարտարապետ։ Կառուցել է հնագույն և սակավաթիվ աղյուսաշեն հուշարձաններից մեկը՝ Սրվեղի վանքը, որը գտնվում է Հայաստանի Հանրապետության Տավուշի մարզի Այգեհովիտ գյուղից 3 կմ հարավ, Խաչի Տակ կոչվող վայրում, անտառապատ բացատի բարձրադիր սարալանջին։
Հուշարձանի ներսում, հյուսիսային պատի վրա, մկրտության ավազանի մոտ ագուցված քարի վրա գրված է շինարարական արձանագրություն, որի մեջ հիշատակված է նաև ճարտարապետի անունը.


== Ծանոթագրություններ ==
Աձելիո

Աձելիո (իտալերեն՝ Azeglio, պիեմ.՝ Asèj), կոմունա Իտալիայի Պիեմոնտ մարզի Թուրին գավառում։
Բնակչությունը կազմում է 1275 մարդ (2008 թվականի տվյալներով), Բնակչության խտությունը՝ 142 մարդ/կմ²։ Տարածքը՝ 9 կմ²։ Փոստային ինդեքս՝ 10010։ Հեռախոսային կոդ՝ 0125։
Բնակավայրի հովանավորն է համարվում սուրբ Սան Դեոդատոն։ Տոնակատարությունը օգոստոսի չորրորդ կիրակի օրն է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0125 72106


== Արտաքին հղումներ ==
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Միսելյա

Միսելյա  (ռուս.՝ Миселя), գետ Ռուսաստանում, հոսում է Բաշկորտոստան հանրապետությունում։ Գետաբերանը տեղակայված է Տիռալյան գետի ձախ ափին՝20 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010200112111100016854
Հիդրոլոգիական ուսումնասիրությունների կոդը - 111101685
Ավազանի կոդը - 10.01.02.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բրեժու դի Արեա

Բրեժու դի Արեա (պորտ.՝  Brejo de Areia), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի արևմտյան մարզում։ Մտնում է Պինդարեի գավառի կազմի մեջ։ Բնակչությունը կազմում է 8 065 մարդ՝ 2006 թվականի տվյալներով։ Գրավում է 482,892 կմ2 տարածք։ Բնակչության խտությունը՝ 16,7 մարդ/կմ²։


== Պատմություն ==
Քաղաքը կազմավորվել է 1997 թվականի նոյեմբերի 10-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 16.218.547,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.844,69ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,501 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Բրեժու դի Արեաի մասին(չաշխատող հղում)
Ազնագուլովո (գյուղ, Բելորեցկի շրջան)

Անվան այլ կիրառումների համար տե՛ս՝ Ազնագուլովո (այլ կիրառումներ)Ազնագուլովո (ռուս.՝ Азнагулово, բաշկիրերեն՝ Аҙнағол), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 356 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարի լույս (ֆիլմ, 1985)

Անվան այլ կիրառումների համար տե՛ս՝ Բարի լույս (այլ կիրառումներ)Բարի լույս, 1985 թվականին «Երևան» ՀՖՍ-ում նկարահանված հայկական ֆիլմ։


== Սյուժե ==
Ֆիլմը պատմում է թե ինչպես արդարասեր ծերուկն ամեն գնով փորձում է գտնել ճշմարտությունը։


== Դերերում ==
Կարեն Ջանիբեկյան, Մ. Մանուկյան


== Նկարահանող խումբ ==
Սցենարի հեղինակ - Մ. Մնացականյան
Բեմադրող ռեժիսոր - Ռոբերտ Սարգսյան
Բեմադրող օպերատոր - Օ. Բաղդասարյան
Բեմադրող նկարիչ - Ռ. Պետրոսյան
Կոմպոզիտոր - Մարտին Վարդազարյան
Հնչյունային օպերատոր - Թ. Աճեմյան


== Ծանոթագրություններ ==
84

84 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 84 թվականն է, 
I դարի 84-րդ տարին։


== Դեպքեր ==


== Ծնունդներ ==


== Մահեր ==
Էլեոնորա Ավանեսյան

Էլեոնորա Վյաչեսլավի Ավանեսյան (ծնվել է  դեկտեմբերի 16-ին, 1981 թվականին, Ստեփանակերտ, Արցախ), Արցախի Հանրապետության Ազգային ժողովի պատգամավոր «Ազատ հայրենիք-ՔՄԴ» կուսակցությունների դաշինքի համամասնական ցուցակով, Արցախի Հանրապետության Ազգային Ժողովի գիտության, կրթության, մշակույթի, երիտասարդության և սպորտի հարցերի մշտական հանձնաժողովի անդամ, «Արցախ – Կանադա» բարեկամական խմբի անդամ, Արցախի Հանրապետություն-Բելգիայի ֆրանսախոս օրենսդիրների, գիտական ու հասարակական ոլորտների ներկայացուցիչների հետ բարեկամության շրջանակի անդամ, քաղաքական գործիչ։


== Կենսագրություն ==
Ծնվել է 1981 թվականին, դեկտեմբերի 16-ին,Ստեփանակերտ քաղաքում։
Կրթություն

1998 թվականին ավարտել է Արցախի պետական համալսարան-ին կից վարժարանի ֆիզիկամաթեմատիկական հոսքը։2002 թվականին ավարտել է Արցախի պետական համալսարանի «Ֆիզ-մաթ» ֆակուլտետի «Ֆիզիկա» բաժինը։2004 թվականին  ավարտել է Արցախի պետական համալսարանի «Ֆիզ-մաթ» ֆակուլտետի «Ֆիզիկա» բաժնի մագիստրատուրան։2008 թվականին ավարտել է Արցախի պետական համալսարանի «Ֆիզմաթ» ֆակուլտետի ասպիրանտուրան։


== Կարիերա ==
2010 թվականին ՝ ՀՊԱՀ մաթեմատիկայի, ինֆորմատիկայի և ֆիզիկայի ամբիոնի ասիստենտ։  
2016 թվականին՝ ՀԱԱՀ Ստեփանակերտի մասնաճյուղի դեկանի պաշտոնակատար։
2017 թվականին՝  Շուշիի տեխնոլոգիական համալսարանի ֆիզիկայի դասախոս։
2019 թվականին՝   ՀԱԱՀ Ստեփանակերտի մասնաճյուղի ֆիզիկայի դասախոս։
2019-2020 թվականներին՝ Շուշիի տեխնոլոգիական համալսարանի ուսանողների հետ տարվող աշխատանքների գծով պրոռեկտոր։
2020 թվականի  մարտի 31-ին խորհրդարանական ընտրություններում «Ազատ հայրենիք - ՔՄԴ» կուսակցությունների դաշինքի համամասնական ցուցակով ընտրվել է Արցախի Հանրապետության 7-րդ գումարման Ազգային ժողովի պատգամավոր, Արցախի Հանրապետության Ազգային Ժողովի գիտության, կրթության, մշակույթի, երիտասարդության և սպորտի հարցերի մշտական հանձնաժողովի անդամ, «Արցախ – Կանադա» բարեկամական խմբի անդամ։
2003 թվականին մասնակցել է «Երիտասարդ գիտնականների ազգային երրորդ գիտաժողովին» ՝ ներկայացնելով «Ջուր-իոնային կանալ փոխգործակցություն» թեման։
2004 թվականին մասնակցել է ԱրՊՀ ուսանողների առաջին գիտաժողովին, ներկայացնելով «Էլեկտրական հոսանքի ազդեցությունը իոնային կանալի վրա» թեման, որը հետագայում տպագրվել է Արցախի պետական համալսարանի թերթում։
1995-2005 թվականներին  ձյուդո մարզաձևի մարզիչ։ Ունի սև գոտի I դան կարգ։


== Ընտանիք ==
Ամուսնացած է, ունի 3 զավակ։


== Ծանոթագրություններ ==


== Արտաքին հղումներ ==
http://www.nankr.am/hy/3659
https://news.am/arm/news/578845.html
Արցախում պետական կառավարման ոլորտում զգալի փոփոխություններ են տեղի ունեցել. այն դարձել է առավել թափանցիկ․ պատգամավոր
Շուշիի տեխնոլոգիական համալսարանի մի խումբ ուսանողներ և դասախոսներ այցելել են զորամաս Archived 2018-12-29 at the Wayback Machine.
http://shushitech.am/2019/05/22/%d5%a2%d5%b8%d6%82%d5%b0%d5%ab-%d5%b6%d5%a5%d6%80%d5%af%d5%a1%d5%b5%d5%a1%d6%81%d5%b8%d6%82%d6%81%d5%ab%d5%b9%d5%b6%d5%a5%d6%80%d5%ab-%d5%b0%d5%a1%d5%b6%d5%a4%d5%ab%d5%ba%d5%b8%d6%82%d5%b4%d5%a8/
http://shushitech.am/%d5%bc%d5%a5%d5%af%d5%bf%d5%b8%d6%80%d5%a1%d5%bf/
Արմեն Ներսեսյան (գենետիկ)

Անվան այլ կիրառումների համար տե՛ս՝ Արմեն Ներսեսյան (այլ կիրառումներ)Արմեն Կոնստանտինի Ներսեսյան (մայիսի 2, 1952(1952-05-02), Երևան, Հայկական ԽՍՀ, ԽՍՀՄ), հայ փորձարար-ուռուցքաբան, գենետիկ։ Կենսաբանական գիտությունների դոկտոր (1996), պրոֆեսոր (2005):


== Կենսագրություն ==
Արմեն Ներսեսյանը ծնվել է 1952 թվականի մայիսի 2-ին, Երևան քաղաքում։ 1974 թվականին ավարտել է Երևանի պետական համալսարանը։ 1974 թվականից աշխատել է Ուռուցքաբանության գիտական կենտրոնում, 1989-2004 թվականներին եղել է ավագ գիտաշխատող, 2004-2013 թվականներին՝ Վիեննայի բժշկական համալսարանի հետազոտող։
Աշխատանքները վերաբերում են կենսաբանորեն ակտիվ միացությունների ազդեցությանը մուտագենեզի է քաղցկեղածնության վրա։


== Անդամակցություն ==
ՀՀ ուռուցքաբանների միության անդամ (1990)։
Եվրոպական ուռուցքաբանների միության անդամ (1998)։
Ուռուցքաբանների միջազգային ընկերության անդամ 1996)։
Եվրոպական մուտագենն ուսումնասիրողների ընկերության անդամ (1998)։


== Ծանոթագրություններ ==
Հայկական հեռացանկ (տարեգիրք, Գլենդել)

«Հայկական հեռացանկ» (անգլ.՝ Armenian Directory Yellow Pages), տարեգիրք։ Լույս է տեսնում 1980 թվականից, Գլենդելում՝ հայերեն և անգլերեն։ Հրատարակիչ՝ Բ. Պերպերյան։ Ընդգրկում է տեղեկություններ Կալիֆոռնիայի հայ գաղութի, ազգային հաստատությունների (եկեղեցիներ, դպրոցներ, հասարակական կազմակերպություններ են) մասին։
Ուղուրջա

Ուղուրջա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Արտյոմովսկի (գյուղ, Արտյոմ քաղաքային օկրուգ)

Անվան այլ կիրառումների համար տե՛ս՝ ԱրտյոմովսկիԱրտյոմովսկի (ռուս.՝ Артёмовский), գյուղ Ռուսաստանի Պրիմորիեի երկրամասի Արտյոմ քաղաքային օկրուգի կազմում։
Բնակչությունը 2002 թվականին գրանցված տվյալներով կազմում էր 9728 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (325501-325600)

Աստերոիդների ցանկ (325401-325500)  • Աստերոիդների ցանկ  • Աստերոիդների ցանկ (325601-325700)
 Աստերոիդների ցանկ (325401-325500)  • Աստերոիդների ցանկ  • Աստերոիդների ցանկ (325601-325700)
Վարդգես Թևեքելյան

Վարդգես Հարությունի Թևեքելյան (հունվարի 4, 1902(1902-01-04), Շապին Գարահիսար, Գիրեսունի մարզ, Թուրքիա - հունիսի 8, 1969(1969-06-08), Մոսկվա, ԽՍՀՄ), հայ խորհրդային գրող։


== Կյանք և ստեղծագործություն ==
Վարդգես Թևեքելյանը ծնվել է Շապին Գարահիսար քաղաքում։ 1915 թվականի ցեղասպանության ժամանակ փրկվել է կոտորածներից, գաղթել Ռուսաստան և բնակություն հաստատել Մոսկվայում։ Ավարտել է Մոսկվայի Արևելյան ժողովուրդների ինստիտուտը (1932)։ Աշխատել է Հայաստանում, Ղրիմում, Մոսկվայում, դիվանագիտական աշխատանքներ է կատարել արևելյան մի շարք երկրներում։
Գրել է ռուսերեն։
Լույս են տեսել «Կյանքը՝ ինչպես որ կա» (1950) վիպակը, «Կյանքը սկսվում է նորից» (1951, հայկական հրատարակությունը՝ 1955), «Երբ հորդում են գետերը» (1956), «Մոսկվա գետից այն կողմ» (գիրք 1―2, 1960-1966), «Երկու ճակատագիր» (հայկական հրատարակությունը՝ 1961), «Գրանիտը չի հալվում» (1962, հայկական հրատարակությունը՝ 1966), «Պարոն Կոչեկի ռեկլամի բյուրոն» (1967, հայկական հրատարակությունը՝ 1984) վեպերը։


== Պարգևներ ==
Աշխատանքային Կարմիր դրոշի 2 շքանշան (17.07.1962, 28.10.1967)


== Ծանոթագրություններ ==
Միջազգային ներդրումային բանկ

Միջազգային ներդրումային բանկ, ՄՆԲ (անգլ.՝ International Investment Bank), բազմակողմանի զարգացման հաստատություն, երկարաժամկետ և միջին ժամկետի վարկավորման բանկ։ Ստեղծվել է 1970 թվականին Բուդապեշտում (Հունգարիա)։
Մասնագիտացված է իր անդամ երկրների տնտեսություններին աջակցելուն ուղղված նախագծերի միջնաժամկետ և երկարաժամկետ ֆինանսավորման մեջ, որոնք նշանակալի դրական սոցիալական, տնտեսական և էկոլոգիական ազդեցություն կունենան։ Բանկն առաջարկում է ուղղակի ֆինանսավորում և վարկեր է տրամադրում` համագործակցելով  ֆինանսական այլ հաստատությունների, ինչպես նաև գործընկեր բանկերի հետ։
Վարչությունը գործադիր մարմին է և իրականացնում է բանկի գործունեության անմիջական ղեկավարումը։